Sveučilište Sjever

104. brigade 3

Varaždin

**POZIV**

Ured za potporu studentima, razvoj karijera i cjeloživotno učenje Sveučilišta Sjever ponovno organizira Dane otvorenih vrata koji su namijenjeni, prije svega, maturantima kojima se približava donošenje važne životne odluke, odnosno izbora fakulteta na kojem će nastaviti sa svojim školovanjem. Pridružiti se mogu svi zainteresirani roditelji, nastavnici i drugi.

*Održat će se 5.svibnja, 2017.g. u terminu od 11-16h. u Sveučilišnom centru Varaždin, 104. brigade 3, Varaždin.*

Posjetitelji će se susresti s nastavnicima i sadašnjim studentima, uz čije će vodstvo moći i razgledati Sveučilište, vidjeti različite laboratorije, kabinete i opremu koja se koristi u znanstvenom i nastavnom procesu. Dobit će informacije o studijima koje Sveučilište izvodi na preddiplomskoj razini, a koji uključuju studije Elektrotehnike; Multimedije, oblikovanja i primjene; Proizvodnog strojarstva; Graditeljstva; Tehničke i gospodarske logistike; Sestrinstva; Novinarstva; Medijskog dizajna i Poslovanja te menadžmenta u medijima. Te na diplomskoj razini: Poslovna ekonomija, Komunikologija i odnosi s javnošću, Ambalaža, Održiva mobilnost i logistika.

Radionice koje će se se održati su:

* Kabineti za zdravstvenu njegu i Kabinet za anatomiju i fiziologiju
* Prikaz autostereoskopske 3D tehnologije
* Audio video laboratorij - Video radionica od 11:00 do 14:00 i Audio radionica od 14:00 do 16:00
* Predstavljanje audio opreme na radnim mjestima te glavnog audiomješala i monitorskog sustava
* Predstavljanje akustičkog tretmana prostorije (uratci bivših studenata)
* Demonstracijska vježba iz elektromotornih pogona itd - biti će pripremljena demonstracija rada PLC-a sa vizualizacijom procesa i proizvodnje električne energije iz obnovljivih izvora

*Posjetitelji imaju priliku čuti iskustva uspješnih bivših studenata u sklopu Alumni predavanja „Upiši studij i ostvari svoj san“, koje počinje u 12h.*

Radujemo se vašem dolasku!